ধরলার স্রোতে ভেসে বাংলাদেশের অভ্যন্তরে বিএসএফ’র টহল দল - bdtoday24
Home | ব্রেকিং নিউজ | ধরলার স্রোতে ভেসে বাংলাদেশের অভ্যন্তরে বিএসএফ’র টহল দল
লালমনিরহাট প্রতিনিধি : ভারতীয় সীমান্তরক্ষী বাহিনী (বিএসএফ) এর একটি টহলদল ধরলা নদীতে টহল দেওয়ার সময় কান্ট্রিবোড বিকল হয়ে তীব্র স্রোতে ভেসে বাংলাদেশের ৪ কিলোমিটার অভ্যন্তরে প্রবেশ করে। পরে দীর্ঘ ৬ ঘন্টা পর বিজিবি ও বিএসএফ যৌথ অভিযানে তাদের উদ্ধার করা হয়।
বিজিবি সুত্র জানায়, লালমনিরহাটের মোগলহাট বিওপি’র বিপরীতে ভারতের ৩৮ ব্যাটালিয়ন বিএসএফ এর গীতালদহ ক্যাম্পের টহল দল একটি কান্ট্রিবোট যোগে টহল করার সময় কান্ট্রিবোটটি বিকল হয়ে সীমান্ত পিলার ৯২৭/৪-এস এর নিকট দিয়ে ধরলার তীব্র স্রোতে ভেসে বাংলাদেশের ৪ কিলোমিটার অভ্যন্তরে প্রবেশ করে ধরলা নদীর ঘেরুরঘাট নামক এলাকার কাশবনে আটকে থাকে। উক্ত কান্ট্রিবোটে ৩ জন বিএসএফ সদস্য এবং ২ জন মাঝি ছিল।
পরবর্তীতে মঙ্গলবার সকাল ৬টায় ৩৮ ব্যাটালিয়ন বিএসএফ এর কমান্ড্যান্ট লালমনিরহাট-১৫ বিজিবি ব্যাটালিয়ন অধিনায়কের নিকট ফোন করে উক্ত বিএসএফ সদস্যদেরকে উদ্ধারের জন্য সাহায্য চায়। পরে বিএসএফ ও বিজিবির যৌথ অভিযানে বিএসএফ এর সকল সদস্যদেরকে অক্ষত অবস্থায় উদ্ধার করে ফেরৎ পাঠানো হয়েছে বলে জানান লালমনিরহাট-১৫ বিজিবি’র অধিনায়ক লেঃ কর্ণেল গোলাম মোর্শেদ।
Previous: বিয়ে করার সেরা সময় কখন?
Next: কুড়িগ্রামে দ্রুত বাড়ছে নদ-নদীর পানি প্লাবিত হচ্ছে নিন্মাঞ্চল